sukhrobnurali/uzbek-legal-corpus huggingface dataset:
Yakka tartibdagi tadbirkorlar tomonidan milliy valyutadagi bank kartalaridan foydalanish tartibi toʻgʻrisida nizomga oʻzgartirishlar kiritish haqida
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni, Oʻzbekiston Respublikasi Prezidentining 2016-yil 5-oktabrdagi PF–4848-son “Tadbirkorlik faoliyatining jadal rivojlanishini taʼminlashga, xususiy mulkni har tomonlama himoya qilishga va ishbilarmonlik muhitini sifat jihatidan yaxshilashga doir qoʻshimcha chora-tadbirlar toʻgʻrisida”gi va 2017-yil 7-fevraldagi PF–4947-son “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida”gi farmonlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 19-iyuldagi 16/2-son qarori (roʻyxat raqami 1850, 2008-yil 4-sentabr) (Oʻzbekiston Respublikasi qonun hujjatlari toʻplami, 2008-y., 35-36-son, 359-modda) bilan tasdiqlangan Yakka tartibdagi tadbirkorlar tomonidan milliy valyutadagi bank kartalaridan foydalanish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisi quyidagi tahrirda bayon etilsin: “yakka tartibdagi tadbirkor bank kartasining saqlovchisi — emitent bilan shartnoma asosida bank kartasidan foydalanuvchi yakka tartibdagi tadbirkor;”. 2. 6-band quyidagi tahrirda bayon etilsin: “6. Yakka tartibdagi tadbirkor bank kartalaridan ishlab chiqarish, savdo, xizmat koʻrsatish, ishlarni bajarish faoliyati bilan bogʻliq boʻlgan, shuningdek boshqa har qanday xarajatlar uchun toʻlovlarni amalga oshirishi mumkin.”. 3. 8-band oʻz kuchini yoʻqotgan deb topilsin. 4. 9-band quyidagi tahrirda bayon etilsin: “9. Yakka tartibdagi tadbirkor bank kartalaridan ishlab chiqarish, savdo, xizmat koʻrsatish, ishlarni bajarish faoliyati bilan bogʻliq boʻlgan, shuningdek boshqa har qanday xarajatlar uchun toʻlovlarni amalga oshirganda tegishli toʻlovni terminal orqali qabul qilgan xizmatchining imzosi va “toʻlandi” muhri qoʻyilgan schyotlar, kvitansiyalar, bankomat, infokiosk va terminal kvitansiyalari (slip, terminalning elektron hujjati) hamda qonun hujjatlariga muvofiq boshqa hujjatlar hisobot hujjatlari boʻlib xizmat qiladi.”. 5. Mazkur oʻzgartirishlar Oʻzbekiston Respublikasi Davlat soliq qoʻmitasi va Oʻzbekiston banklari assotsiatsiyasi bilan kelishilgan.
Fuqarolar yigʻini toʻgʻrisidagi Namunaviy nizomga oʻzgartirishlar kiritish toʻgʻrisida
(resolution, 2025-12-16)

Oʻzbekiston Respublikasi Prezidentining “Mahalla institutini yanada takomillashtirish chora-tadbirlari toʻgʻrisida” 2017-yil 3-fevraldagi PF-4944-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2013-yil 7-oktabrdagi 274-son qarori (Oʻzbekiston Respublikasi qonun hujjatlari toʻplami, 2013-y., 41-son, 549-modda) bilan tasdiqlangan Fuqarolar yigʻini toʻgʻrisidagi namunaviy nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamentiga yuklansin. 1. 11-bandning yettinchi xatboshi quyidagi tahrirda bayon etilsin: “har chorakda fuqarolar yigʻini raisi (oqsoqoli), uning oʻrinbosarlari (fuqarolar yigʻini raisining keksalar va faxriylar ishlari hamda yoshlar masalalari boʻyicha maslahatchilari) va maslahatchilari, fuqarolar yigʻini faoliyatining asosiy yoʻnalishlari boʻyicha komissiyalari hamda taftish komissiyasi raislari, “Mahalla posboni” jamoatchilik tuzilmasi rahbari, fuqarolar yigʻinining diniy maʼrifat va maʼnaviy-axloqiy tarbiya masalalari boʻyicha maslahatchisi, shuningdek hudud profilaktika inspektori, taʼlim muassasalari va qishloq vrachlik punktlari (oilaviy poliklinikalar) rahbarlari hisobotlarini eshitadi”. 3. 22-band quyidagi tahrirda bayon etilsin: “22. Fuqarolar yigʻinining qarorlarini bajarish va fuqarolar yigʻinlari oraligʻidagi davrda fuqarolarning oʻzini oʻzi boshqarish organining joriy faoliyatini amalga oshirish uchun fuqarolar yigʻinining raisi (oqsoqoli), uning oʻrinbosarlari (fuqarolar yigʻini raisining keksalar va faxriylar ishlari hamda yoshlar masalalari boʻyicha maslahatchilari) va maslahatchilari, masʼul kotib, fuqarolar yigʻinining diniy maʼrifat va maʼnaviy-axloqiy tarbiya masalalari boʻyicha maslahatchisi, “Mahalla posboni” jamoatchilik tuzilmasining rahbari, shuningdek hudud profilaktika inspektori, taʼlim muassasalari va qishloq vrachlik punktlari (oilaviy poliklinikalar) rahbarlaridan iborat fuqarolar yigʻinining kengashi shakllantiriladi”. 4. VI boʻlimning nomidagi “(oqsoqoli)” soʻzidan keyin “uning oʻrinbosarlari (fuqarolar yigʻini raisining keksalar va faxriylar ishlari hamda yoshlar masalalari boʻyicha maslahatchilari)” soʻzlari qoʻshilsin. 5. 39-banddagi “(oqsoqoli)” soʻzidan keyin “uning oʻrinbosarlari (fuqarolar yigʻini raisining keksalar va faxriylar ishlari hamda yoshlar masalalari boʻyicha maslahatchilari)” soʻzlari qoʻshilsin. 6. Ilovada: “Fuqarolar yigʻini raisining maslahatchilari” blokida “raisining” soʻzidan keyin “(oqsoqolining) oʻrinbosarlari (fuqarolar yigʻini raisining keksalar va faxriylar ishlari hamda yoshlar masalalari boʻyicha maslahatchilari) va” soʻzlari qoʻshilsin; “Fuqarolar yigʻinining raisi” blokida “raisi” soʻzidan keyin “(oqsoqoli)” soʻzi qoʻshilsin.
Yalangʻoch qizilmiyani eksport qilishni yanada ragʻbatlantirish chora-tadbirlari toʻgʻrisida
(resolution, 2024-05-07)

Yovvoyi holda oʻsadigan oʻsimliklarni yetishtirish, yigʻish, tayyorlash va qayta ishlashni tizimli ravishda tashkil etishni yanada tartibga solish, yalangʻoch qizilmiyani xomashyo sifatida eksport qilishdan manfaatdor boʻlgan tadbirkorlik subyektlari uchun qulay shart-sharoitlar yaratish, shuningdek tadbirkorlik subyektlarining tashqi iqtisodiy faoliyatini yanada erkinlashtirish maqsadida Vazirlar Mahkamasi qaror qiladi: 1. Oʻzbekiston Respublikasining yuridik va jismoniy shaxslari yalangʻoch qizilmiyani xomashyo sifatida Oʻzbekiston Respublikasi hududidan tashqariga olib chiqqanliklari uchun toʻlovlardan (1 tonnasi uchun 225 AQSh dollari) 2018-yil 31-dekabrgacha ozod qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
“Talabgorlarning ilmiy va ilmiy-pedagogik faoliyatga layoqatini aniqlash boʻyicha test oʻtkazish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2017-04-13)

Oʻzbekiston Respublikasi Prezidentining 2017-yil 16-fevraldagi PF-4958-son “Oliy oʻquv yurtidan keyingi taʼlim tizimini yanada takomillashtirish toʻgʻrisida”gi Farmoniga muvofiq Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2015-yil 20-martdagi 214/7-son “Talabgorlarning ilmiy va ilmiy-pedagogik faoliyatga layoqatini aniqlash boʻyicha test oʻtkazish tartibi toʻgʻrisidagi nizomni tasdiqlash haqida”gi qarori (roʻyxat raqami 2664, 2015-yil 14-aprel) (Oʻzbekiston Respublikasi qonun hujjatlari toʻplami, 2015-y., 15-son, 184-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Fanlar akademiyasi, Oliy va oʻrta maxsus taʼlim vazirligi, Xalq taʼlimi vazirligi, Tashqi ishlar vazirligi, Sogʻliqni saqlash vazirligi, Madaniyat vazirligi, Qishloq va suv xoʻjaligi vazirligi, Jismoniy tarbiya va sport davlat qoʻmitasi hamda Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Taraqqiyot strategiyasi” markazining moddiy-texnik bazasini yanada mustahkamlash chora-tadbirlari toʻgʻrisida
(resolution, 2017-04-13)

Oʻzbekiston Respublikasi Prezidenti tomonidan 2017-yil 14-fevralda qabul qilingan R-4849-sonli farmoyishi — “2017 — 2021-yillarda Oʻzbekiston Respublikasining rivojlanishining beshta ustuvor yoʻnalishi boʻyicha Harakatlar strategiyasini amalga oshirishga doir tashkiliy chora-tadbirlar toʻgʻrisida” ijrosini taʼminlash, shuningdek, “Strategiya rivojlanishi” markazining moddiy-texnik bazasini mustahkamlashga davlat tomonidan koʻmaklashish maqsadida, Oʻzbekiston Respublikasi Vazirlar Mahkamasi qaror qiladi: 1. Maʼlumot uchun qabul qilinsinki, Oʻzbekiston Respublikasi Harbiy sudi tomonidan 2015-yil 27-noyabr va 2016-yil 12-avgustdagi hukmlariga asosan, ilovada koʻrsatilgan roʻyxat boʻyicha avtotransport vositalari davlat daromadiga oʻtkazilgan. 2. Oʻzbekiston Respublikasi Adliya vazirligi, Xususiylashtirish, demonopolizatsiya va raqobatni rivojlantirish boʻyicha davlat qoʻmitasi, Moliya vazirligi va Iqtisodiyot vazirligining mazkur qarorga ilovada koʻrsatilgan avtotransport vositalarini istisno tariqasida “Strategiya rivojlanishi” markazining mulkiga begʻaraz topshirish toʻgʻrisidagi taklifiga rozilik berilsin. 3. “Strategiya rivojlanishi” markazi ushbu qarorga ilovada koʻrsatilgan avtotransport vositalarini belgilangan tartibda qabul qilib olishi va ularning samarali foydalanilishini taʼminlashi lozim. 4. Belgilab qoʻyilsinki, agar Oʻzbekiston Respublikasi Harbiy sudi tomonidan 2015-yil 27-noyabr va 2016-yil 12-avgustda chiqarilgan hukmlar bekor qilinsa yoki oʻzgartirilsa, ushbu qarorga ilovada koʻrsatilgan avtotransport vositalariga nisbatan hibsdan ozod qilish (roʻyxatdan chiqarish) toʻgʻrisida sud qarori qabul qilinsa, ularni asl holida qaytarish yoki ularning qiymatini qoplash toʻgʻrisida qaror chiqarilsa, “Strategiya rivojlanishi” markazi ushbu avtotransport vositalarini belgilangan tartibda qaytarishi yoki sud qarorida koʻrsatilgan shaxsga ularning qiymatini toʻliq qoplab berishi shart. 5. Ushbu qarorning ijrosini nazorat qilish Oʻzbekiston Respublikasi Vazirlar Mahkamasi huzuridagi Yoshlar siyosati, madaniyat, axborot tizimlari va telekommunikatsiya masalalari boʻyicha Axborot-tahlil departamentiga yuklatilsin. T/rAvtomobil markasiDavlat raqamiIshlab chiqarilgan yiliDvigatel raqamiKuzov raqamiBaholangan qiymati (soʻm)1.Kaptiva01 Q 077 DA2014 g.N121290107KL1FC6C58CB07482791 998 176 sum2.Damas10 B 323 LA2014 g.133110056XWB7T12YDEF00029643 000 000 sum
Oʻzbekiston Respublikasi Prezidentining ayrim hujjatlari oʻz kuchini yoʻqotganligi toʻgʻrisida
(decree, 2025-11-26)

Oʻzbekiston Respublikasining “Oʻzbekiston Respublikasi Sudyalar oliy kengashi toʻgʻrisida” 2017-yil 6-apreldagi OʻRQ-427-sonli Qonuniga muvofiq: Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Sudyalarni tanlash va lavozimlarga tavsiya etish boʻyicha Oliy malaka komissiyasini tuzish toʻgʻrisida” 2000-yil 4-maydagi PF-2599-sonli Farmoni; Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi faoliyatini takomillashtirish toʻgʻrisida” 2012-yil 29-dekabrdagi F-3949-sonli farmoyishi.
Oʻzbekiston Respublikasi Sudyalar oliy kengashini shakllantirish toʻgʻrisida
(decree, 2017-04-10)

Oʻzbekiston Respublikasi Konstitutsiyasining 93-moddasi 14-bandiga va “Oʻzbekiston Respublikasi Sudyalar oliy kengashi toʻgʻrisida” Oʻzbekiston Respublikasi Qonunining 5-moddasiga muvofiq: 1. Maʼlumot uchun qabul qilinsinki, Oʻzbekiston Respublikasi Oliy Majlisi Senatining 2017-yil 29-martdagi qarori bilan Usmonov Maruf Azamovich Oʻzbekiston Respublikasi Sudyalar oliy kengashining raisi etib tayinlandi. 2. Quyidagilar: Aripov Dilshod Urinbayevich Oʻzbekiston Respublikasi Sudyalar oliy kengashi raisining oʻrinbosari — Oʻzbekiston Respublikasi Sudyalar oliy kengashi huzuridagi Odil sudlov muammolarini oʻrganish tadqiqot markazi direktori (oʻz faoliyatini jamoatchilik asosida amalga oshiruvchi Oʻzbekiston Respublikasi Sudyalar oliy kengashi aʼzosi) etib; Davletova Karomatjon Xudayberganovna Oʻzbekiston Respublikasi Sudyalar oliy kengashi kotibi (oʻz faoliyatini doimiy asosda amalga oshiruvchi Oʻzbekiston Respublikasi Sudyalar oliy kengashi aʼzosi) etib; Abbasov Shuxrat Raxmatovich; Abdukodirov Sherzod Yokubjonovich; Abdusattarov Djasuriddin Muxidinovich; Axmedov Muzaffar Maxmudjanovich; Bayzakov Tolib Saydullayevich; Gulomov Raxmatulla Parmonkulovich; Dusmanov Sandjar Abdujalolovich; Matmuratov Ixtiyar Jalgasovich; Normaxmatov Odil Ruziboyevich; Soliyev Sarvar Gayratjonovich; Usmonov Mirvosit Mirxaitovich; oʻz faoliyatini doimiy asosda amalga oshiruvchi Oʻzbekiston Respublikasi Sudyalar oliy kengashi aʼzolari — Oʻzbekiston Respublikasi Sudyalar oliy kengashi sudyalari etib; Samadov Salom Ismatovich — Oʻzbekiston Respublikasi Prezidentining siyosiy-huquqiy masalalar boʻyicha Davlat maslahatchisi oʻrinbosari; Niyazova Djamilya Abdukadirovna — Oʻzbekiston Respublikasi Oliy Majlisi Qonunchilik palatasi deputati; Mingboyev Ubaydulla Qurbonovich — Oʻzbekiston Sudyalari assotsiatsiyasi raisining birinchi oʻrinbosari, Oʻzbekiston sud tizimi faxriylarini ijtimoiy qoʻllab-quvvatlash jamoatchilik markazi raisi; Okyulov Omanbay — Toshkent davlat yuridik universitetining kafedra mudiri; Ergashxodjayev Islamdjan Djasurovich — Oʻzbekiston Respublikasi Bosh prokurori oʻrinbosari; Boboxonov Akramxon Aloxonovich — Oʻzbekiston Respublikasi ichki ishlar vaziri oʻrinbosari — Tergov bosh boshqarmasi boshligʻi; Karshiyev Xamdam Alikulovich — Oʻzbekiston Respublikasi adliya vaziri oʻrinbosari — Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti direktori oʻz faoliyatini jamoatchilik asosida amalga oshiruvchi Oʻzbekiston Respublikasi Sudyalar oliy kengashi aʼzolari etib tasdiqlansin. 3. Oʻzbekiston Respublikasi Sudyalar oliy kengashining raisi moddiy, tibbiy va transport taʼminoti sharoitlari boʻyicha Oʻzbekiston Respublikasi Oliy sudi raisiga tenglashtirilsin.
Tayyor mahsulotlar, butlovchi buyumlar va materiallar ishlab chiqarishni mahalliylashtirish dasturiga tuzatishlar kiritish toʻgʻrisida
(resolution, 2017-04-10)

Ishlab chiqarishni mahalliylashtirish darajasini yanada chuqurlashtirish, tarmoqlararo sanoat kooperatsiyasini, shu jumladan kichik tadbirkorlik subyektlari va respublikaning yirik korxonalari oʻrtasidagi kooperatsiyani kengaytirish, mahalliy xomashyo resurslari negizida import oʻrnini qoplashni hamda ichki bozorni zarur isteʼmol tovarlari va butlovchi buyumlar bilan toʻldirishni, valyuta mablagʻlari tejalishini va ulardan oqilona foydalanilishini, yangi ish oʻrinlari tashkil etilishini hamda aholi bandligini oshirishni taʼminlaydigan zamonaviy, yuqori texnologiyali, raqobatbardoshli ishlab chiqarishlarni tashkil etish maqsadida Vazirlar Mahkamasi qaror qiladi: 1. Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturi amalga oshirilishini taʼminlash boʻyicha Maxsus idoralararo komissiyaning Oʻzbekiston Respublikasi Prezidentining 2016-yil 26-dekabrdagi PQ-2698-son qarori bilan tasdiqlangan 2017 — 2019-yillarda mahsulotlar, butlovchi buyumlar va materiallarning tayyor turlarini ishlab chiqarishni mahalliylashtirish dasturiga ushbu qarorning 1-ilovasiga ilovaga* muvofiq roʻyxat boʻyicha mahalliylashtirish loyihalari kiritilishini nazarda tutuvchi tuzatishlar kiritish toʻgʻrisidagi taklifi qabul qilinsin. 2. Belgilab qoʻyilsinki, Oʻzbekiston Respublikasi Prezidentining “2017 — 2019-yillarda mahsulotlar, butlovchi buyumlar va materiallarning tayyor turlarini ishlab chiqarishni mahalliylashtirishning istiqbolli loyihalarini amalga oshirishni davom ettirish chora-tadbirlari toʻgʻrisida” 2016-yil 26-dekabrdagi PQ-2698-son qarori 7-bandida nazarda tutilgan imtiyozlar ushbu qarorga ilovada koʻrsatilgan tashkilotlarga nisbatan bojxona toʻlovlari boʻyicha — mazkur qaror rasmiy ravishda eʼlon qilingan kundan boshlab, soliqlar boʻyicha imtiyozlar esa — ushbu qaror rasmiy ravishda eʼlon qilingan sanadan keyingi oyning birinchi kunidan boshlab qoʻllanadi. 3. Oʻzbekiston Respublikasi Iqtisodiyot vazirligi loyihalarning tashabbuskorlari bilan birgalikda bir hafta muddatda ushbu qarorning ilovasiga kiritilgan mahalliylashtirish loyihalari boʻyicha mahalliylashtiriladigan mahsulotlar ishlab chiqarish va prognoz hajmlari bajarilishini tashkil etishning tarmoq jadvallarini tasdiqlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“2006-yil 30-avgustdagi Orol dengizining Oʻzbekiston qismiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish haqida
(resolution, 2017-04-10)

Oʻzbekiston Respublikasining Bojxona kodeksiga muvofiq Oʻzbekiston Respublikasi Davlat bojxona qoʻmitasi, Tashqi iqtisodiy aloqalar, investitsiyalar va savdo vazirligi va Iqtisodiyot vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat bojxona qoʻmitasi, Tashqi iqtisodiy aloqalar, investitsiyalar va savdo vazirligi hamda Iqtisodiyot vazirligining 2007-yil 5-sentabrdagi 01-02/12-27, EG-01/10-3960, 33-son “2006-yil 30-avgustdagi Orol dengizining Oʻzbekiston qismiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalarini tasdiqlash toʻgʻrisida”gi qarori (roʻyxat raqami 1732, 2007-yil 22-oktabr) (Oʻzbekiston Respublikasi qonun hujjatlari toʻplami, 2007-y., 43-son, 438-modda); Oʻzbekiston Respublikasi Davlat bojxona qoʻmitasi, Tashqi iqtisodiy aloqalar, investitsiyalar va savdo vazirligi hamda Iqtisodiyot vazirligining 2015-yil 29-avgustdagi 01-02/12-28, 2015/10-6, 99-son “2006-yil 30-avgustdagi Orol dengizining Oʻzbekiston qismiga tegishli mahsulot taqsimotiga oid Bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalariga oʻzgartirishlar kiritish haqida”gi qarori (roʻyxat raqami 1732-1, 2015-yil 11-sentabr) (Oʻzbekiston Respublikasi qonun hujjatlari toʻplami, 2015-y., 36-son, 483-modda). 2. Mazkur qaror Oʻzbekiston Respublikasi Moliya vazirligi va Markaziy banki bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish chora-tadbirlari toʻgʻrisida” 2013-yil 29-maydagi 146-son qaroriga oʻzgartirishlar kiritish haqida
(resolution, 2017-04-06)

Davom etayotgan jahon moliyaviy-iqtisodiy inqirozi munosabati bilan rangli metallar jahon bozorining konyunkturasi oʻzgarib turgan davrda yuqori qoʻshimcha qiymatli mahsulotlar ishlab chiqaruvchi korxonalarni qoʻllab-quvvatlash, shuningdek mis quvurlarni eksport qilishni taʼminlash uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish chora-tadbirlari toʻgʻrisida” 2013-yil 29-maydagi 146-son qaroriga ilovaga muvofiq oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. 2-bandning ikkinchi xatboshidagi, 3-bandning birinchi xatboshidagi, 4-banddagi, 10-bandning birinchi xatboshidagi, 11 — 13-bandlardagi “OAJ” qisqartmasi “AJ” qisqartmasi bilan almashtirilsin. 2. 5-band quyidagi tahrirda bayon qilinsin: “5. Oʻzbekiston Respublikasi Iqtisodiyot vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, “Olmaliq KMK” AJning “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish natijasida vujudga kelgan mulkiy kompleks negizida “Olmaliq KMK” AJ tarkibida yuridik shaxs maqomiga ega boʻlmagan tarkibiy boʻlinma tashkil etish toʻgʻrisidagi taklifi maʼqullansin”. 3. 6, 8 va 9-bandlar oʻz kuchini yoʻqotgan deb hisoblansin. 4. 7-bandda: ikkinchi xatboshidagi “OAJ” qisqartmasi “AJ” qisqartmasi bilan almashtirilsin; uchinchi xatboshi quyidagi tahrirda bayon qilinsin: “jalb etilayotgan kreditlarni qaytarish va ularga xizmat koʻrsatish bilan bogʻliq xarajatlar “Olmaliq KMK” AJning oʻz mablagʻlari hisobiga amalga oshiriladi”.
Kichik tadbirkorlik subyektlariga tegishli boʻlgan tashkilotlar tasniflagichiga oʻzgartirishlar kiritish toʻgʻrisida
(resolution, 2017-04-06)

Tadbirkorlik faoliyatini keng rivojlantirish uchun qoʻshimcha qulay shart-sharoitlar yaratish, shuningdek iqtisodiyotning mehnat koʻp sarflanadigan ayrim tarmoqlari boʻyicha kichik korxonalar xodimlarining cheklangan oʻrtacha yillik sonini koʻpaytirish maqsadida Vazirlar Mahkamasi qaror qiladi: 1. Vazirlar Mahkamasining 2016-yil 24-avgustdagi 275-son qarori (Oʻzbekiston Respublikasi QT, 2016-y., 8-son, 81-modda) bilan tasdiqlangan Kichik tadbirkorlik subyektlariga tegishli boʻlgan tashkilotlarning tasniflagichiga quyidagi oʻzgartirishlar kiritilsin: 2017-yil 1-apreldan boshlab 1-ilovaga* muvofiq; 2018-yil 1-yanvardan boshlab 2-ilovaga* muvofiq. 2. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi va Savdo-sanoat palatasi: kiritilayotgan oʻzgartirishlarning iqtisodiyot tarmoqlari rivojlanishiga va Oʻzbekiston Respublikasi Davlat budjeti tushumiga taʼsirining tizimli monitoringini olib borsinlar va baholasinlar; ushbu qaror qoidalarini yoritish boʻyicha tadbirkorlik subyektlari oʻrtasida keng tushuntirish ishlari olib borilishini tashkil etsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Oliy taʼlim muassasalariga oʻqishga kirish uchun harbiy qismlar qoʻmondonligining tegishli tavsiyanomalariga ega boʻlgan abituriyentlarni qabul qilish tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-12-16)

Oʻzbekiston Respublikasi Prezidentining “Oʻzbekiston Respublikasi Prezidentining “Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan fuqarolarga imtiyozlar tizimini takomillashtirishga oid qoʻshimcha chora-tadbirlar toʻgʻrisida” 2012-yil 31-maydagi PQ-1765-son qaroriga oʻzgartirishlar kiritish toʻgʻrisida” 2017-yil 4-apreldagi PQ-2867-son qaroriga muvofiq, shuningdek harbiy qismlar qoʻmondonligining tegishli tavsiyanomalariga ega boʻlgan, respublika oliy taʼlim muassasalariga oʻqishga kirish uchun test sinovlariga tayyorgarlik koʻrgan abituriyentlar mehnatini ragʻbatlantirish maqsadida Vazirlar Mahkamasi qaror qiladi: 1.Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Mudofaa vazirligi manfaatdor vazirliklar va idoralar bilan birgalikda ular tomonidan qabul qilingan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Taʼlim va ilm-fan masalalari axborot-tahlil departamentiga yuklansin.